Μειώνει την κύρτωση του χαρτιού όταν εκτυπώνονται και οι δύο όψεις της σελίδας.


Βελτιώνει την ταχύτητα της εκτύπωσης κατά την εκτύπωση σε απλό χαρτί.


Καθορίζει τον τρόπο τοποθέτησης ενός εγγράφου στη σελίδα.

•	Κατακόρυφη εκτύπωση: Εκτυπώνει κατά πλάτος της σελίδας (στυλ επιστολής).

•	Οριζόντια εκτύπωση: Εκτυπώνει κατά μήκος της σελίδας (στυλ φύλλου υπολογισμού).


Καθορίζει τη σειρά εκτύπωσης των σελίδων του εγγράφου σας:

•	Εμπρός προς τα πίσω: Το έγγραφο εκτυπώνεται έτσι ώστε η σελίδα 1 να βρίσκεται στο πάνω μέρος της στοίβας.

•	Πίσω προς τα εμπρός: Το έγγραφο εκτυπώνεται έτσι ώστε η σελίδα 1 να βρίσκεται στο κάτω μέρος της στοίβας.


Εκτυπώνει όλους του χαρακτήρες κειμένου με μαύρο χρώμα, ανεξάρτητα από τις ρυθμίσεις χρώματος του εγγράφου για το κείμενο.


Παραθέτει τις διαθέσιμες επιλογές διάταξης για το έγγραφό σα.


Προσαρμόζει την ποσότητα μελανιού που χρησιμοποιείται για μια σελίδα. Όσο μικρότερη είναι η ποσότητα του μελανιού, τόσο γρηγορότερα στεγνώνει η εκτύπωση.


Παρέχει επιπλέον χρόνο στεγνώματος για τις εκτυπώσεις που στεγνώνουν αργά. Ο εκτυπωτής κρατά την εκτύπωση, μέχρις ότου παρέλθει ο χρόνος στεγνώματος.


Χρησιμοποιήστε αυτή τη δυνατότητα για να επιλέξετε την μέθοδο συμπίεσης:

•	Αυτόματα: Το λογισμικό καθορίζει την καλύτερη δυνατή μέθοδο συμπίεσης που θα χρησιμοποιηθεί.

•	Βέλτιστη ποιότητα: Το λογισμικό χρησιμοποιεί υποχρεωτικά μέθοδο συμπίεσης χωρίς απώλειες. (Χωρίς απώλειες σημαίνει ότι κατά τη συμπίεση δεν χάνονται δεδομένα). Ενδέχεται να παρατηρηθούν βελτιώσεις στην ποιότητα εκτύπωσης.

•	Μέγιστη συμπίεση: Όπου εφαρμόζεται, το λογισμικό χρησιμοποιεί πάντοτε μια μέθοδο συμπίεσης με απώλειες (μερικά δεδομένα χάνονται). Αυτή η ρύθμιση είναι χρήσιμη για δικτυακά περιβάλλοντα με αυξημένη κυκλοφορία.


Ενεργοποιεί τη χρήση συμπίεσης η οποία έχει ως αποτέλεσμα μερική απώλεια πληροφοριών. Αυτό επιτρέπει στις εικόνες να εκτυπωθούν χρησιμοποιώντας λιγότερη μνήμη και στις περισσότερες περιπτώσεις η απώλεια των πληροφοριών δεν είναι αντιληπτή.

•	Ενεργοποίηση: Επιτρέπει τη χρήση αυτής της συμπίεσης.

•	Αυτόματα: Έχει ως αποτέλεσμα ο εκτυπωτής να αξιολογήσει πρώτα τις άλλες εναλλακτικές μεθόδους συμπίεσης πριν χρησιμοποιήσει απωλεστική συμπίεση.

•	Απενεργοποίηση: Αποτρέπει τη χρήση αυτής της συμπίεσης.


Επιλέξτε μια REt: Ρύθμιση τεχνολογίας αυξημένης ανάλυσης:

•	Ενεργοποίηση: Βελτιώνει την ποιότητα εκτύπωσης των χαρακτήρων εξομαλύνοντας τα οδοντωτά άκρα που μπορεί να εμφανίζονται στις γωνίες και στις καμπύλες μιας εκτυπωμένης εικόνας.

•	Απενεργοποίηση: Επιλέξτε αυτή τη ρύθμιση εάν τα γραφικά (ειδικά οι σαρωμένες εικόνες), δεν εκτυπώνονται καθαρά όταν η ρύθμιση REt είναι ενεργοποιημένη.


Επιλέξτε το είδος του χαρτιού ή του μέσου που θέλετε να χρησιμοποιήσετε. Η ταχύτητα του εκτυπωτή και η θερμοκρασία της διάταξης έψησης προσαρμόζονται για το χαρτί ή το μέσο εκτύπωσης που επιλέγετε.

Προσοχή

Η χρήση ακατάλληλων ρυθμίσεων μέσου μπορεί να προκαλέσει βλάβη στον εκτυπωτή. Για παράδειγμα, αν χρησιμοποιήσετε τις ρυθμίσεις χαρτιού που αφορούν το απλό χαρτί για να εκτυπώσετε σε φιλμ διαφανειών, ενδέχεται να προκληθεί φθορά στο φιλμ και εμπλοκή στον εκτυπωτή. Ακολουθήστε τις εξής οδηγίες:

•	Το απλό χαρτί, οι φάκελοι, το λεπτό χαρτί και οι διαφάνειες θα πρέπει να έχουν βάρος μικρότερο από 10,8 kg.

•	Το ειδικό χαρτί εγγράφων, τα πακέτα καρτών, το βαρύ χαρτί, οι ετικέτες και το τραχύ χαρτί θα πρέπει να έχουν βάρος μεγαλύτερο από 10,8 kg.


Επιλέξτε ασπρόμαυρη ή έγχρωμη εκτύπωση.

•	Ο τρόπος λειτουργίας Ασπρόμαυρα αυξάνει την ευκρίνεια των γραφικών και επιταχύνει την εκτύπωση του έγχρωμου εγγράφου σας.

•	Ο τρόπος λειτουργίας Χρώμα είναι χρήσιμος ακόμη και για μονόχρωμους εκτυπωτές, όταν αποθηκεύετε την έξοδο του προγράμματος οδήγησης σε αρχείο και θέλετε να συμπεριλαμβάνονται οι πληροφορίες χρώματος.


Κάντε αυτήν την επιλογή εάν προκύψουν μη αναμενόμενα αποτελέσματα με ορισμένους χαρακτήρες του κειμένου.


Επιλέξτε έναν τρόπο λειτουργίας γραφικών. Ανάλογα με το έγγραφο, ο ένας τρόπος λειτουργίας γραφικών ενδέχεται να εκτυπώνει ταχύτερα από τον άλλο.

•	Αποστολή γραφικών ως διανύσματα: Αποστέλλει γραφικά στον εκτυπωτή ως συνδυασμό εικόνων HP-GL2 και raster. Με αυτήν τη ρύθμιση είναι δυνατή η δημιουργία γραφικών υψηλότερης ποιότητας.

•	Αποστολή γραφικών ως raster: Αποστέλλει στον εκτυπωτή όλα τα γραφικά ως εικόνες που αποτελούνται από ξεχωριστές κουκκίδες. Εάν το αρχείο σας δεν εκτυπώνεται σωστά, δοκιμάστε να το εκτυπώσετε σε αυτόν τον τρόπο λειτουργίας.


Κάντε κλικ για κατοπτρική εκτύπωση της εικόνας.


Τοποθετήστε μια κενή σελίδα μετά από κάθε διαφάνεια ή εκτυπωμένο αντίγραφο της διαφάνειας.


Επιλέξτε Ενεργοποίηση για να ενεργοποιήσετε τον αισθητήρα πλάτους χαρτιού μεγέθους Β. Εάν το μέγεθος του χαρτιού που έχει τοποθετηθεί στον εκτυπωτή είναι πολύ μικρό, ο εκτυπωτής θα εξάγει τη σελίδα και θα τεθεί προσωρινά εκτός λειτουργίας.


Κάντε κλικ για να επιτρέψετε στον εκτυπωτή να εκτυπώνει πλησιέστερα στην κάτω άκρη της σελίδας.


Κάντε κλικ για να εξομαλύνετε τα άκρα των εκτυπωμένων εικόνων, ειδικότερα του κειμένου.


Η προεπιλεγμένη ρύθμιση είναι ο εκτυπωτής να εκτυπώνει μηνύματα σφάλματος όταν προκύψει κάποιο σφάλμα. Τα μηνύματα αυτά μπορεί να είναι χρήσιμα κατά την αντιμετώπιση προβλημάτων κάποιας εργασίας εκτύπωσης που απέτυχε και εκτυπώνονται στο μέσο εκτύπωσης που βρίσκεται στον δίσκο εισόδου, το οποίο ενδέχεται να είναι κάποιο ειδικό μέσο εκτύπωσης, όπως φωτογραφικό χαρτί ή διαφάνειες. Για να αποφύγετε τη σπατάλη μέσου εκτύπωσης, κάντε κλικ στο Όχι. Αντ' αυτού, χρησιμοποιήστε τις ενδεικτικές λυχνίες του εκτυπωτή και την οθόνη ενδείξεων (εάν υπάρχει) για τον καθορισμό της κατάστασης σφάλματος όταν προκύψει κάποιο σφάλμα.


Αυτή η επιλογή επιτρέπει την τοποθέτηση εταιρικού επιστολόχαρτου και προτυπωμένου χαρτιού με τον ίδιο τρόπο για όλες τις εργασίες εκτύπωσης, είτε πρόκειται για εκτύπωση στην μία όψη του φύλλου είτε και στις δύο όψεις.

Τοποθετήστε το χαρτί όπως θα το τοποθετούσατε για εκτύπωση σε δύο όψεις. Ανατρέξτε στον οδηγό χρήσης που συνοδεύει τον εκτυπωτή, για οδηγίες σχετικά με την τοποθέτηση εταιρικού επιστολόχαρτου για εκτύπωση σε δύο όψεις. Εάν ο δίσκος του εκτυπωτή διαθέτει ένα εικονίδιο που υποδεικνύει την τοποθέτηση του χαρτιού με την πλευρά εκτύπωσης στραμμένη προς τα επάνω ή προς τα κάτω, τοποθετήστε το χαρτί αντίθετα προς τον προσανατολισμό που υποδεικνύεται. Όταν γίνει αυτή η επιλογή, η ταχύτητα εκτύπωσης χαμηλώνει τόσο όσο απαιτείται για την εκτύπωση σε δύο όψεις.


Όταν εκτυπώνετε μια φωτογραφία χωρίς περίγραμμα, ενδέχεται να τροποποιηθεί το μέγεθος της εικόνας, ώστε να εκτυπωθεί στο φωτογραφικό χαρτί χωρίς λευκό περίγραμμα. Για τις περισσότερες φωτογραφίες χωρίς περίγραμμα, η ρύθμιση υπερψεκασμού Προεπιλογή είναι κατάλληλη. Σε περίπτωση, όμως, που τμήμα της εικόνας που εκτυπώνεται στη φωτογραφία χωρίς περίγραμμα αποκοπεί, χρησιμοποιήστε τις επιλογές σε αυτόν τον κατάλογο για να ρυθμίσετε το τμήμα της αρχικής εικόνας που θα προεκτείνεται πέρα από τις άκρες του χαρτιού.

Σημείωση:

Εάν κάνετε κάποια επιλογή από αυτόν τον κατάλογο και η φωτογραφία χωρίς περίγραμμα εκτυπώνεται με λευκό περίγραμμα, δοκιμάστε τη ρύθμιση Προεπιλογή ή κάποια άλλη ρύθμιση που επιτρέπει σε μεγαλύτερο μέρος της αρχικής εικόνας να εκτείνεται πέρα από τις άκρες του χαρτιού. Για παράδειγμα, εάν επιλέξετε Ελάχιστο και εμφανίζεται ένα λευκό περίγραμμα στη φωτογραφία χωρίς περίγραμμα, επιλέξτε Λιγότερο.


Παρέχει επιπλέον χρόνο στεγνώματος για εκτυπώσεις που στεγνώνουν αργά. Σύρετε το χειριστήριο προς τα αριστερά για λιγότερο χρόνο στεγνώματος ή προς τα δεξιά για περισσότερο χρόνο στεγνώματος. Ο εκτυπωτής θα κρατήσει την εκτύπωση, ωσότου παρέλθει ο χρόνος στεγνώματος.


Εάν έχει γίνει η σχετική επιλογή, μπορείτε να εκτυπώσετε σε μεγάλο χαρτί από οποιαδήποτε εφαρμογή 16-bit.

Η ρύθμιση αυτή θα ενεργοποιηθεί αυτόματα για τις περισσότερες από τις εφαρμογές που τη χρειάζονται.


Το έγγραφο θα εκτυπώνεται πάντοτε, ανεξάρτητα από την ποσότητα μνήμης που είναι εγκατεστημένη στον εκτυπωτή. Η εκτύπωση ενδέχεται να είναι σημαντικά πιο αργή.


Η ρύθμιση αυτή χρησιμοποιεί αποτελεσματικότερα το χώρο του δίσκου και έχει καλύτερη απόδοση.


Εάν έχει γίνει η σχετική επιλογή, το λογισμικό θα περιστρέψει την εικόνα μεγάλου μεγέθους κατακόρυφου προσανατολισμού κατά 90 μοίρες για εξοικονόμηση του ρολού χαρτιού.


Χρησιμοποιήστε αυτή τη ρύθμιση για να περιορίσετε τη μέγιστη ανάλυση της εικόνας που στέλνεται στον εκτυπωτή. Δοκιμάστε αυτή τη ρύθμιση αν προκύπτουν προβλήματα όταν εκτυπώνετε σε μεγάλα μεγέθη χαρτιού με χρήση των ρυθμίσεων βέλτιστης ποιότητας. Κάντε την επιλογή Αυτόματα, έτσι ώστε το πρόγραμμα οδήγησης να επιλέξει αυτόματα τη βέλτιστη ανάλυση για την εργασία εκτύπωσης.


Κάντε αυτή την επιλογή για να μεγεθύνετε το έγγραφό σας και να το διαχωρίσετε σε πολλαπλές σελίδες, τις οποίες μπορείτε να ενώσετε με κολλητική ταινία.


Κουμπί υπερψεκασμού

Όταν εκτυπώνετε μια φωτογραφία χωρίς περίγραμμα, ενδέχεται να τροποποιηθεί το μέγεθος της εικόνας, ώστε να εκτυπωθεί στο φωτογραφικό χαρτί χωρίς λευκό περίγραμμα. Για τις περισσότερες φωτογραφίες χωρίς περίγραμμα, η ρύθμιση υπερψεκασμού Προεπιλογή είναι κατάλληλη. Σε περίπτωση, όμως, που τμήμα της εικόνας που εκτυπώνεται στη φωτογραφία χωρίς περίγραμμα αποκοπεί, χρησιμοποιήστε τις επιλογές σε αυτόν τον κατάλογο για να ρυθμίσετε το τμήμα της αρχικής εικόνας που θα προεκτείνεται πέρα από τις άκρες του χαρτιού.

Σημείωση:

Εάν κάνετε κάποια επιλογή από αυτόν τον κατάλογο και η φωτογραφία χωρίς περίγραμμα εκτυπώνεται με λευκό περίγραμμα, δοκιμάστε τη ρύθμιση Προεπιλογή ή κάποια άλλη ρύθμιση που επιτρέπει σε μεγαλύτερο μέρος της αρχικής εικόνας να εκτείνεται πέρα από τις άκρες του χαρτιού. Για παράδειγμα, εάν επιλέξετε Ελάχιστο και εμφανίζεται ένα λευκό περίγραμμα στη φωτογραφία χωρίς περίγραμμα, επιλέξτε Προεπιλογή ή Λιγότερο.


Χαρακτηριστικά εκτυπωτή

Αυξάνει το μέγεθος της μνήμης που χρησιμοποιείται για τη δημιουργία της εικόνας bitmap που πρόκειται να εκτυπωθεί. Να χρησιμοποιείτε αυτή τη ρύθμιση εάν διαπιστώσετε ότι ο εκτυπωτής κάνει μικρές διακοπές μεταξύ σελίδων.


Μεμονωμένη εκτύπωση μερών

Κάντε κλικ για να επιλέξετε την εκτύπωση συγκεκριμένων "τμημάτων". Αυτό είναι χρήσιμο, για παράδειγμα, εάν πρόκειται να επανεκτυπωθούν ορισμένα μόνο τμήματα.


Μέγιστη ανάλυση εφαρμογής

Ξγπΰνθχΰβΰ μΰκρθμΰλνΰςΰ πΰηδελθςελνΰ ροξρξανξρς, κξ�ςξ μξζε δΰ γενεπθπΰ οπθλξζενθεςξ. �ξβΰ μξζε δΰ αϊδε ξς οξληΰ οπθ ξςοεχΰςβΰνε βϊπυσ υΰπςθ� ρ γξλεμθ πΰημεπθ.


Πλάτος ρολού

Η επιλογή αυτή βοηθά στον προσδιορισμό του προσανατολισμού της σελίδας που καταναλώνει την μικρότερη ποσότητα ρολού χαρτιού. Επιλέξτε μια τιμή πλάτους ή επιλέξτε τον εκτυπωτή του πεδίου Από τον εκτυπωτή, έτσι ώστε το πρόγραμμα οδήγησης να πάρει τα απαραίτητα στοιχεία από τον εκτυπωτή.

Σημείωση:

Πρέπει να είναι επιλεγμένη επίσης η επιλογή Αυτόματη περιστροφή.


Από άκρη σε άκρη

Με αυτήν την επιλογή μπορείτε να εκτυπώσετε με περιθώριο 2 mm (0,078 ίντσες) από τα άκρα της σελίδας.


Μέγιστη ανάλυση DPI

Επιλέξτε την ποιότητα εκτύπωσης που επιθυμείτε. Οι επιλογές μπορεί να διαφέρουν από εκτυπωτή σε εκτυπωτή. Χρησιμοποιήστε το εύρος επιλογών για να επιλέξετε μεταξύ ταχύτητας και ποιότητας - ταχεία εκτύπωση σε χαμηλή ποιότητα ή εκτύπωση εγγράφων υψηλής ποιότητας, αλλά σε χαμηλή ταχύτητα. Για παράδειγμα, η επιλογή Γρήγορη/Πρόχειρη ή Πρόχειρη εκτυπώνει στη μεγαλύτερη δυνατή ταχύτητα εκτύπωσης και χρησιμοποιεί την μικρότερη ποσότητα μελανιού. Η ποιότητα εκτύπωσης αυξάνεται και η ταχύτητα εκτύπωσης μειώνεται, καθώς επιλέγετε τρόπους λειτουργίας ποιότητας εκτύπωσης από Γρήγορη/Πρόχειρη έως Μέγιστη ανάλυση dpi. Η επιλογή Μέγιστη ανάλυση dpi προορίζεται για χρήση με εικόνες υψηλής ανάλυσης και με χαρτί φωτογραφικής ποιότητας.


Προηγμένες Δυνατότητες Εκτύπωσης

Καθορίζει την ενεργοποίηση ή μη των προηγμένων δυνατοτήτων εκτύπωσης. Όταν ενεργοποιηθεί, η προσωρινή αποθήκευση αρχείων metafile ενεργοποιείται και επιλογές όπως Σειρά σελίδων, Εκτύπωση φυλλαδίου και Σελίδες ανά φύλλο είναι διαθέσιμες, ανάλογα με τον εκτυπωτή σας. Για κανονική εκτύπωση, αφήστε τις προηγμένες δυνατότητες εκτύπωσης να είναι ρυθμισμένες στην προεπιλογή (Ενεργοποιημένο). Εάν παρουσιαστούν προβλήματα συμβατότητας, μπορείτε να απενεργοποιήσετε τη δυνατότητα. Όταν απενεργοποιηθεί, η προσωρινή αποθήκευση αρχείων metafile απενεργοποιείται και οι επιλογές εκτύπωσης ενδέχεται να μην είναι διαθέσιμες.


Ενεργοποίηση ρύθμισης μέγιστης ανάλυσης dpi

Οι επιλογές της ποιότητας εκτύπωσης που αναφέρονται σε συγκεκριμένη ανάλυση dpi χρησιμοποιούνται σε εικόνες υψηλής ανάλυσης και σε χαρτί φωτογραφικής ποιότητας.


Κλείσιμο

Κλείνει αυτό το παράθυρο διαλόγου και αποθηκεύει τις αλλαγές που κάνατε.


Ενεργοποίηση του HP Real Life Technologies

Ενεργοποίηση του HP Real Life Technologies.


Χρησιμοποιήστε αυτήν την επιλογή για να παρέχετε επιπλέον χρόνο στεγνώματος για έγγραφα που στεγνώνουν αργά, όπως φωτογραφίες. Επιλέξτε Αλλαγή και, στη συνέχεια, κάντε κλικ στο κουμπί Αλλαγή για να χρησιμοποιήσετε μια συρόμενη κλίμακα ώστε να ρυθμίσετε το χρόνο στεγνώματος. Αφού εκτυπωθεί, το έγγραφο παραμένει στον εκτυπωτή μέχρι να παρέλθει ο χρόνος στεγνώματος.


Η τεχνολογία HP EasyColor βελτιώνει αυτόματα τα έγγραφα μικτού περιεχομένου που εκτυπώνονται από κοινά προγράμματα. Οι φωτογραφίες βελτιώνονται οπτικά για να φαίνονται φυσικότερες.


Επιλέξτε γενικές ρυθμίσεις χρώματος. Οι ρυθμίσεις αυτές εφαρμόζονται σε όλες τις έγχρωμες εκτυπώσεις.


Επιλέξτε τις ρυθμίσεις χρώματος για το κείμενο.

Σημείωση:

Σε μερικές εφαρμογές το έγχρωtμο, γεμισμένο ή περιστραμμένο κείμενο υφίσταται επεξεργασία ως γραφικό ή ως φωτογραφία. Εάν το κείμενό σας δεν είναι τόσο καθαρό όσο θα θέλατε να είναι αφού επιλέξετε ρύθμιση εδώ, αλλάξτε τη ρύθμιση ενδιάμεσων τόνων για τα γραφικά και τις φωτογραφίες σε Λεπτομέρεια.


Επιλέξτε τις ρυθμίσεις χρώματος για τα γραφικά. Τα γραφικά περιλαμβάνουν στοιχεία όπως γραφήματα τύπου ράβδων, τύπου πίτας και πίνακες.


Επιλέξτε τις ρυθμίσεις χρώματος για φωτογραφίες. Οι Φωτογραφίες μπορούν να είναι εικόνες raster, εικόνες bitmap και ψηφιογραφικές bitmap ανεξάρτητες από τη συσκευή.


Επιλέξτε τον τρόπο φωτοαπόδοσης των άκρων. Ο Έλεγχος άκρων αποτελείται από δύο μέρη, τους Προσαρμοζόμενους ενδιάμεσους τόνους και την Παγίδευση. Οι Προσαρμοζόμενοι ενδιάμεσοι τόνοι αυξάνουν την ευκρίνεια των άκρων. Η Παγίδευση περιορίζει το αποτέλεσμα της εσφαλμένης καταγραφής του επιπέδου του χρώματος, αλληλεπικαλύπτοντας ελαφρώς τα άκρα των παρακείμενων αντικειμένων.

•	Μέγιστο: Η εντονότερη ρύθμιση παγίδευσης, Προσαρμοζόμενοι ενδιάμεσοι τόνοι ενεργοποιημένοι.

•	Κανονική: Προεπιλεγμένη ρύθμιση παγίδευσης, Προσαρμοζόμενοι ενδιάμεσοι τόνοι ενεργοποιημένοι.

•	Ελαφρά: Ελάχιστη παγίδευση, Προσαρμοζόμενοι ενδιάμεσοι τόνοι ενεργοποιημένοι.

•	Απενεργοποίηση: Παγίδευση και Προσαρμοζόμενοι ενδιάμεσοι τόνοι απενεργοποιημένοι.


Επιλέξτε τη μέθοδο δημιουργίας ουδέτερων χρωμάτων (γκρι και μαύρο). Αυτή η επιλογή μπορεί να ρυθμιστεί για κείμενο, γραφικά και φωτογραφίες. Μερικές εφαρμογές μετατρέπουν κατά την εκτύπωση το κείμενο ή τα γραφικά σε raster. Σε αυτές τις περιπτώσεις, μπορείτε να ελέγξετε τα ουδέτερα γκρι χρώματα με τις ρυθμίσεις για τις Φωτογραφίες.

•	Μαύρο μόνο: Δημιουργεί ουδέτερα χρώματα χρησιμοποιώντας αποκλειστικά το γραφίτη μαύρου χρώματος, εξαλείφοντας την έγχρωμη σκιά.

•	4 χρώματα: Δημιουργεί ουδέτερα χρώματα συνδυάζοντας και τους τέσσερις γραφίτες του εκτυπωτή. Η μέθοδος αυτή αποδίδει ομαλότερες χρωματικές διαβαθμίσεις και μεταβάσεις σε μη ουδέτερα χρώματα και έχει ως αποτέλεσμα το σκουρότερο δυνατό μαύρο χρώμα.


Επιλέξτε τη μέθοδο με την οποία ο εκτυπωτής αναμειγνύει τα τέσσερα βασικά χρώματα (κυανό, ματζέντα, κίτρινο και μαύρο), σε διάφορες αναλογίες, ώστε να δημιουργηθούν εκατομμύρια χρώματα. Οι ρυθμίσεις Ενδιάμεσοι τόνοι επηρεάζουν την ανάλυση και την καθαρότητα των έγχρωμων εκτυπώσεών σας. Μπορείτε να επιλέξετε τις ρυθμίσεις ενδιάμεσων τόνων ξεχωριστά για κείμενο, γραφικά και φωτογραφίες.

•	Η επιλογή Λεπτομέρεια είναι βελτιστοποιημένη για άριστη αναπαραγωγή εικόνων, γραφικών και μεγάλου κειμένου.

•	Η επιλογή Ομαλό είναι βελτιστοποιημένη ώστε τα κείμενα να διαβάζονται εύκολα και το μικρό κείμενο να είναι ευκρινές.


Επιλέξτε το χρωματικό χώρο που θέλετε να χρησιμοποιήσετε για την εκτύπωση του εγγράφου σας. Η Διαχείριση χρώματος καθορίζει το εύρος των χρωμάτων που μπορούν να εκτυπωθούν. Το λογισμικό του εκτυπωτή μεταφράζει τα χρώματα του εγγράφου σας από τον τρέχοντα χρωματικό χώρο τους στον επιλεγμένο χρωματικό χώρο:

•	ColorSmart/sRGB: Κοινό πρότυπο χρωματικού χώρου, κατάλληλο για τις περισσότερες εργασίες εκτύπωσης. Χρησιμοποιείται για τα περισσότερα έγγραφα που βασίζονται στο Web, καθώς και για τις τρέχουσες συσκευές απεικόνισης.

•	Adobe RGB (1998): Ένα πρότυπο που αναπτύχθηκε πρόσφατα και το οποίο αποδίδει περισσότερα χρώματα από το sRGB. Εάν η έγχρωμη εικόνα, το γραφικό ή το αντικείμενο κειμένου σας χρησιμοποιεί Adobe RGB (1998), τότε κάντε αυτήν την επιλογή. Όταν εκτυπώνετε από επαγγελματικές εφαρμογές χρησιμοποιώντας το Adobe RGB (1998), απενεργοποιήστε τη διαχείριση χρωμάτων του εκτυπωτή από την εφαρμογή και αφήστε το λογισμικό του εκτυπωτή να διαχειριστεί το χρωματικό χώρο.


Επιλέξτε το χρωματικό χώρο που θέλετε να χρησιμοποιήσετε για την εκτύπωση του εγγράφου σας. Η Διαχείριση χρώματος καθορίζει το εύρος των χρωμάτων που μπορούν να εκτυπωθούν. Το λογισμικό του εκτυπωτή μεταφράζει τα χρώματα του εγγράφου σας από τον τρέχοντα χρωματικό χώρο τους στον επιλεγμένο χρωματικό χώρο:

•	ColorSmart/sRGB: Κοινό πρότυπο χρωματικού χώρου, κατάλληλο για τις περισσότερες εργασίες εκτύπωσης. Χρησιμοποιείται για τα περισσότερα έγγραφα που βασίζονται στο Web, καθώς και για τις τρέχουσες συσκευές απεικόνισης.

•	Adobe RGB (1998): Ένα πρότυπο που αναπτύχθηκε πρόσφατα και το οποίο αποδίδει περισσότερα χρώματα από το sRGB. Εάν η έγχρωμη εικόνα, το γραφικό ή το αντικείμενο κειμένου σας χρησιμοποιεί Adobe RGB (1998), τότε κάντε αυτήν την επιλογή. Όταν εκτυπώνετε από επαγγελματικές εφαρμογές χρησιμοποιώντας το Adobe RGB (1998), απενεργοποιήστε τη διαχείριση χρωμάτων του εκτυπωτή από την εφαρμογή και αφήστε το λογισμικό του εκτυπωτή να διαχειριστεί το χρωματικό χώρο.

•	Χρώματα που διαχειρίζεται η εφαρμογή: Η επιλογή αυτή επιτρέπει στο πρόγραμμα λογισμικού από το οποίο εκτυπώνετε, να διαχειριστεί το χρώμα του εγγράφου.


Εάν ο εκτυπωτής σας διαθέτει συσκευή all-in-one ή περιφερειακή συσκευή πολλαπλών λειτουργιών (MFP), ρυθμίστε αυτή την επιλογή σε Εγκατεστημένο. Οι συσκευές all-in-one ή οι περιφερειακές συσκευές πολλαπλών λειτουργιών μπορούν να παρέχουν λειτουργίες σάρωσης και αντιγραφής.


Επιλέξτε τις ειδικές ρυθμίσεις της μνήμης που απαιτούνται από τον εκτυπωτή σας για εκτύπωση σε μεγαλύτερο χαρτί, όπως το legal.

•	Legal: Απαιτεί περισσότερη μνήμη, αλλά επιτρέπει την εκτύπωση κοντά στα άκρα του χαρτιού μεγέθους legal. Για ανάλυση 300 dpi απαιτούνται τρία megabyte μνήμης. Για ανάλυση 600 dpi απαιτούνται έξι megabyte μνήμης.

•	Αυτόματα: Απαιτεί λιγότερη μνήμη για την εκτύπωση σε μεγαλύτερο χαρτί, αλλά ενδέχεται τα εξωτερικά άκρα της εικόνας να αποκοπούν.


Καθορίζει τη σκουρότητα της εκτύπωσης. Οι δυνατές τιμές είναι 1 έως 5 με προεπιλεγμένη την τιμή 3.


Κάντε κλικ για αναζήτηση της θέσης του μετρικού αρχείου γραμματοσειρών.


Προβάλλει έναν κατάλογο με τις γραμματοσειρές οι οποίες δεν έχουν εγκατασταθεί, αλλά το μετρικό αρχείο των οποίων είναι γνωστό.


Προβάλλει έναν κατάλογο με τις εγκατεστημένες γραμματοσειρές.


Κάντε κλικ για να εγκαταστήσετε τις επιλεγμένες γραμματοσειρές.


Κάντε κλικ για να απεγκαταστήσετε τις επιλεγμένες γραμματοσειρές.


Χρησιμοποιήστε αυτή τη ρύθμιση για να αλλάξετε το επίπεδο πρωτοκόλλου PCL 6. Ο Τρόπος λειτουργίας προς τα πίσω συμβατότητας ορίζει το επίπεδο πρωτοκόλλου PCL 6 σε 2,1, το οποίο είναι συμβατό με εκτυπωτές PCL 6 που κυκλοφόρησαν στην αγορά γύρω στο 2000. Ο Συγχωνευμένος τρόπος λειτουργίας PCL 5/6 ορίζει το επίπεδο πρωτοκόλλου σε 3,0, το οποίο είναι συμβατό με εκτυπωτές PCL 6 που κυκλοφόρησαν στην αγορά γύρω στο 2002.


Αλλάζει αυτόματα το μέγεθος του εγγράφου σας, ώστε να χωρά στο μέγεθος χαρτιού που υποστηρίζεται. Όταν επιλεγεί αυτή η επιλογή, σάς επιτρέπει να επιλέξετε μεγαλύτερα μεγέθη χαρτιού από τον κατάλογο χαρτιών της εφαρμογής.

Όταν είναι ενεργοποιημένη αυτή η δυνατότητα, δεν είναι διαθέσιμη η δυνατότητα Προσαρμογή στο μέγεθος της σελίδας.


Προβάλλει πληροφορίες σχετικά με τη διαμόρφωση του προγράμματος οδήγησης που έχετε.


Εάν στον εκτυπωτή σας είναι εγκατεστημένη μία Μονάδα εκτύπωσης διπλής όψης (εξάρτημα για την εκτύπωση σε δύο όψεις), ρυθμίστε αυτήν την επιλογή σε Εγκατεστημένο. Εάν στον εκτυπωτή σας είναι εγκατεστημένο ένα εξάρτημα εκτύπωσης διπλής όψης, μπορείτε να εκτυπώσετε και στις δύο όψεις του χαρτιού.

Προσοχή:

Η μονάδα εκτύπωσης διπλής όψης δεν μπορεί να εκτυπώσει σε δύο όψεις συγκεκριμένα μεγέθη και τύπους χαρτιού. Ποτέ μην επιχειρήσετε να εκτυπώσετε σε δύο όψεις ετικέτες, διαφάνειες, φακέλους, σελίδες με ακανόνιστο μέγεθος ή χαρτί βαρύτερο από 24 λίβρες (90 g/m2). Διαφορετικά, ενδέχεται να προκληθεί εμπλοκή ή βλάβη στον εκτυπωτή σας.

Εάν είναι εγκατεστημένη η μονάδα εκτύπωσης διπλής όψης, μπορείτε να κάνετε οποιαδήποτε από τις παρακάτω επιλογές. Για να κάνετε αυτές τις επιλογές μέσα από την εφαρμογή σας, επιλέξτε Αρχείο, κάντε κλικ στο Εκτύπωση και μετά στο Ιδιότητες.

Η προεπιλεγμένη διάταξη στον κατακόρυφο προσανατολισμό χρησιμοποιείται όταν οι σελίδες φυλλομετρώνται από τη φαρδιά πλευρά του χαρτιού, όπως σε ένα βιβλίο. Στον οριζόντιο προσανατολισμό, η διάταξη αυτή χρησιμοποιείται όταν οι σελίδες φυλλομετρώνται προς το επάνω μέρος, όπως σε ένα ημερολόγιο (κάθε δεύτερη σελίδα έχει ανεστραμμένο προσανατολισμό).

Το Ξεφύλλισμα προς τα πάνω χρησιμοποιείται στον κατακόρυφο προσανατολισμό όταν οι σελίδες φυλλομετρώνται από τη στενή πλευρά του χαρτιού, όπως στα άλμπουμ (κάθε δεύτερη σελίδα έχει ανεστραμμένο προσανατολισμό). Στον οριζόντιο προσανατολισμό, αυτή η διάταξη χρησιμοποιείται όταν οι σελίδες φυλλομετρώνται όπως σε ένα βιβλίο.


Χρησιμοποιήστε αυτή τη ρύθμιση για να υποδείξετε ποια βοηθητική θήκη εξόδου είναι εγκατεστημένη στον εκτυπωτή σας.

Όταν εγκατασταθεί μια βοηθητική θήκη εξόδου, μπορείτε να δώσετε εντολή στον εκτυπωτή σας να αποστέλλει τις εκτυπωμένες σελίδες σε μια συγκεκριμένη θήκη εξόδου. Μερικοί εκτυπωτές υποστηρίζουν βοηθητικές θήκες εξόδου με πρόσθετες δυνατότητες, όπως συρραφή ή αναδίπλωση.

Για να επιλέξετε μια προεπιλεγμένη θήκη εξόδου, κάντε δεξί κλικ στο εικονίδιο του εκτυπωτή σας στον κατάλογο Εκτυπωτές, επιλέξτε Προτιμήσεις εκτυπωτή, κάντε κλικ στην καρτέλα Έξοδος και, κατόπιν, επιλέξτε τη θήκη.

Για να επιλέξετε μια θήκη εξόδου για την κάθε εργασία εκτύπωσης, επιλέξτε Εκτύπωση από το μενού Αρχείο της εφαρμογής σας, κάντε κλικ στο Ιδιότητες, κάντε κλικ στην καρτέλα Έξοδος και, κατόπιν, επιλέξτε τη θήκη.


Όταν είναι ενεργοποιημένη η επιλογή Να συμπεριληφθούν οι Τύποι στον Κατάλογο πηγών εφαρμογής, όλοι οι τύποι χαρτιού (όπως οι φάκελοι και οι διαφάνειες) είναι διαθέσιμοι στην καρτέλα Πηγή χαρτιού του στοιχείου Διαμόρφωση σελίδας στο μενού Αρχείο των εφαρμογών σας. Επιλέξτε τύπους χαρτιού από τον κατάλογο Πηγή χαρτιού της εφαρμογής σας, όταν γνωρίζετε ότι οι δίσκοι χαρτιού του εκτυπωτή διαμορφώθηκαν για τύπο χαρτιού όπως οι διαφάνειες ή το εταιρικό επιστολόχαρτο.


Παράγει πολλαπλά ταξινομημένα αντίγραφα από μία εργασία.


Αγνοεί τις ρυθμίσεις ταξινόμησης που επιλέχθηκαν από τις επιλογές εκτύπωσης μιας εφαρμογής. Η δυνατότητα αυτή επιτρέπει στο πρόγραμμα οδήγησης να ταξινομήσει την εργασία με τον αποτελεσματικότερο τρόπο. Η απόδοση αυτής της δυνατότητας εξαρτάται από την κάθε εφαρμογή.


Δίνει εντολή στον εκτυπωτή να δημιουργήσει την εκτυπωμένη σελίδα στη μνήμη πριν από την εκτύπωση. Αυτό διασφαλίζει ότι ο εκτυπωτής διαθέτει αρκετή μνήμη για την πλήρη εκτύπωση περίπλοκων σελίδων.


Χρησιμοποιήστε αυτήν τη ρύθμιση για να λαμβάνετε πληροφορίες από τον εκτυπωτή σχετικά με τις εγκατεστημένες προαιρετικές δυνατότητες και τη διαμόρφωση του εκτυπωτή.

Εάν υπάρχει σφάλμα επικοινωνίας με τον εκτυπωτή, είναι πιθανό το απαιτούμενο λογισμικό επικοινωνίας να μην είναι εγκατεστημένο ή να μην εκτελείται ή το λογισμικό ενδέχεται να μην έχει λάβει απόκριση από τον εκτυπωτή. Ο εκτυπωτής πρέπει να είναι ενεργοποιημένος και συνδεδεμένος απευθείας ή μέσω δικτύου.


Καθορίζει εάν το εξάρτημα τροφοδοσίας φακέλων είναι εγκατεστημένο στον εκτυπωτή σας. Κάντε κλικ στο Εγκατεστημένο για να υποδείξετε ότι ο εκτυπωτή σας διαθέτει αυτήν την πρόσθετη πηγή εισόδου, η οποία έχει σχεδιαστεί ειδικά για την τροφοδοσία πολλαπλών φακέλων.


Καθορίζει εάν είναι εγκατεστημένο στον εκτυπωτή σας ένα εξάρτημα εισόδου μεγάλης χωρητικότητας. Κάντε κλικ στο Εγκατεστημένο ή στο Μη εγκατεστημένο, αναλόγως.


Επιλέξτε Εγκατεστημένος εάν έχετε τοποθετήσει αυτόν το δίσκο εισόδου κάτω από τον εκτυπωτή σας. Όταν είναι δυνατόν, μπορείτε να επιλέξετε έναν συγκεκριμένο δίσκο, όπως το Δίσκο 3 HP 500 φύλλων.


Επιλέξτε Εγκατεστημένο εάν έχετε εγκατεστημένο στον εκτυπωτή σας το εξάρτημα σκληρού δίσκου.


Καθορίζει την ποσότητα της μνήμης που είναι εγκατεστημένη στη συσκευή εκτύπωσης.


Κάντε κλικ για να επιτρέψετε τη μη αυτόματη εκτύπωση και στις δύο όψεις. Εάν είναι επιλεγμένη η Εκτύπωση και στις δύο όψεις, ο εκτυπωτής εκτυπώνει την πρώτη όψη της κάθε σελίδας, περιμένει να επανατοποθετήσετε το χαρτί και μετά εκτυπώνει τη δεύτερη όψη της κάθε σελίδας. Θα εμφανιστούν οδηγίες στην οθόνη σχετικά με τον τρόπο επανατοποθέτησης του χαρτιού.

Η μη αυτόματη εκτύπωση και στις δύο όψεις θέτει σε αναμονή τον εκτυπωτή σας, για να επανατοποθετήσετε το χαρτί και, ενόσω αναμένει, δεν είναι δυνατή η εκτύπωση άλλων εγγράφων. Εάν ο εκτυπωτής βρίσκεται σε δίκτυο, ενδέχεται να μην θέλετε να ενεργοποιήσετε αυτή την επιλογή.

Σημείωση:

Η Εκτύπωση και στις δύο όψεις (Μη αυτόματα) δεν υποστηρίζεται για προγράμματα οδήγησης PostScript που λειτουργούν σε περιβάλλον Windows 2000. Η Εκτύπωση και στις δύο όψεις (Μη αυτόματα) δεν υποστηρίζεται σε ορισμένα περιβάλλοντα point-n-print για εκτυπωτές DeskJet.


Επιλέξτε Ενεργοποιημένη για να αποθηκεύσετε την εργασία εκτύπωσης στον εκτυπωτή ώστε να μπορείτε να την προσπελάσετε αργότερα από τον πίνακα ελέγχου του εκτυπωτή. Οι εργασίες προσδιορίζονται στον πίνακα ελέγχου με τον αριθμό αναγνώρισης χρήστη (ΙD) για την αποθήκευση εργασιών.

Σημείωση:

Για να υποστηρίξουν τη λειτουργία Αποθήκευση εργασιών, οι εκτυπωτές έχουν διαφορετικές απαιτήσεις. Γενικά, ένας σκληρός δίσκος ή πρόσθετη μνήμη θα πρέπει να έχουν εγκατασταθεί στον εκτυπωτή και να έχουν διαμορφωθεί στην καρτέλα Ρυθμίσεις συσκευής. Για να προσπελάσετε την καρτέλα Ρυθμίσεις συσκευής, κάντε δεξί κλικ στο εικονίδιο του εκτυπωτή σας και επιλέξτε Ιδιότητες. Στο σκληρό δίσκο του εκτυπωτή αποθηκεύονται μόνον οι εργασίες οι οποίες αποθηκεύτηκαν χρησιμοποιώντας την επιλογή Αποθήκευση εργασιών. Εάν διακοπεί η τροφοδοσία ρεύματος στον εκτυπωτή, όλες οι άλλες εργασίες θα χαθούν.


Το εξάρτημα τροφοδοσίας φακέλων είναι ένας πρόσθετος δίσκος εισόδου, ο οποίος έχει σχεδιαστεί ειδικά για την τροφοδοσία πολλαπλών φακέλων.


Σας επιτρέπει να εκτυπώσετε μη αυτόματα και στις δύο όψεις της σελίδας. Όταν η ρύθμιση είναι ενεργοποιημένη, ο εκτυπωτής εκτυπώνει την πρώτη όψη της κάθε σελίδας, περιμένει να επανατοποθετήσετε το χαρτί και μετά εκτυπώνει τη δεύτερη όψη. Ο υπολογιστής σας προβάλλει οδηγίες σχετικά με τον τρόπο επανατοποθέτησης χαρτιού στον εκτυπωτή.

Η μη αυτόματη εκτύπωση και στις δύο όψεις διακόπτει τη λειτουργία του εκτυπωτή, μέχρις ότου επανατοποθετήσετε το χαρτί. Κατά τη διάρκεια αυτού του χρονικού διαστήματος, δεν μπορεί να εκτυπωθεί κανένα άλλο έγγραφο. Εάν ο εκτυπωτής αυτός βρίσκεται σε δίκτυο, μπορεί να θέλετε να απενεργοποιήσετε αυτήν την επιλογή.


Το Σάρωση μετατροπής χαρακτήρων Postscript ενεργοποιείται ως προεπιλογή και θα πρέπει να ενεργοποιείται για τις περισσότερες εργασίες εκτύπωσης. Το Σάρωση μετατροπής χαρακτήρων Postscript αποδίδει πρόσθετες δυνατότητες σε ορισμένες εφαρμογές, όταν εκτυπώνετε με πρόγραμμα οδήγησης PostScript.

Οι επιλογές όπως Υδατογραφήματα, Εκτύπωση N-Up και φυλλαδίου ενδέχεται να μην εκτυπώνουν σωστά από ορισμένες εφαρμογές με ενεργοποιημένο το Σάρωση μετατροπής χαρακτήρων Postscript, διότι αυτές οι εφαρμογές αποστέλλουν πληροφορίες PostScript στον εκτυπωτή που δεν ελέγχονται από το πρόγραμμα οδήγησης. Άλλες εφαρμογές μπορεί να εκτυπώνουν με αυτές τις επιλογές χωρίς προβλήματα.

Εάν αντιμετωπίσετε προβλήματα, επιλέξτε απενεργοποιημένο και εκτυπώστε το έγγραφό σας και πάλι.

Σημείωση:

Σε ορισμένες περιπτώσεις, η απενεργοποίηση του Σάρωση μετατροπής χαρακτήρων Postscript ενδέχεται να προκαλέσει απρόβλεπτη συμπεριφορά της εφαρμογής.


Επιλέξτε Εγκατεστημένο εάν ο εκτυπωτής σας έχει εγκατεστημένο αυτό το εξάρτημα. Αυτό το εξάρτημα εισαγάγει εμπροσθόφυλλα ή οπισθόφυλλα μετά την ολοκλήρωση της εκτύπωσης του εγγράφου σας.


Επιλέξτε τον τύπο της εγκατεστημένης μονάδας διάτρησης.


Κάντε μία από τις παρακάτω επιλογές. Οι διαθέσιμες επιλογές εξαρτώνται από τη βοηθητική θήκη εξόδου που είναι τοποθετημένη στον εκτυπωτή.

•	Μονάδα φινιρίσματος HP πολλαπλών λειτουργιών: Υπάρχει τοποθετημένη στον εκτυπωτή μία μονάδα φινιρίσματος πολλαπλών λειτουργιών.

•	Γραμματοκιβώτιο 8 θηκών - Τρόπος λειτουργίας γραμματοκιβωτίου: Η κάθε θήκη αναγνωρίζεται ξεχωριστά ως προορισμός της εκτύπωσης και διαθέτει ένα όνομα που εκχωρείται από το διαχειριστή του δικτύου ή του εκτυπωτή.

•	Γραμματοκιβώτιο 8 θηκών - Τρόπος λειτουργίας στοίβαξης: Ο εκτυπωτής στοιβάζει τις εκτυπωμένες σελίδες αρχίζοντας από τη χαμηλότερη θήκη και προς τα επάνω, ανεξάρτητα από τα όρια της εργασίας εκτύπωσης. Αυτός ο τρόπος εργασίας εκμεταλλεύεται την συνολική χωρητικότητα των θηκών γραμματοκιβωτίου.

•	Γραμματοκιβώτιο 8 θηκών - Τρόπος λειτουργίας ταξινόμησης/προετοιμασίας συρραφής: Ο εκτυπωτής διαχωρίζει αυτομάτως τα πολλαπλά αντίγραφα. Το κάθε αντίγραφο παραδίδεται σε συνεχόμενη θήκη, ξεκινώντας από την επάνω θήκη. Σε αυτήν την περίπτωση, μία εργασία εκτύπωσης περιλαμβάνει πολλαπλά αντίγραφα.

•	Γραμματοκιβώτιο 8 θηκών - Τρόπος λειτουργίας διαχωρισμού εργασιών: Οι εργασίες εκτύπωσης αποστέλλονται ανά θήκη, στην πρώτη κενή θήκη, ξεκινώντας από την επάνω θήκη. Οι μη κενές θήκες παρακάμπτονται. Εάν όλες οι θήκες περιέχουν χαρτί, η εργασία θα σταλεί στην πρώτη θήκη που δεν είναι πλήρης, αρχίζοντας από την επάνω. Εάν μία θήκη γεμίσει, το σύστημα θα σταματήσει, έως ότου το χαρτί αφαιρεθεί από τη θήκη. Η εκτύπωση συνεχίζεται στην ίδια θήκη.


Επιλέξτε για να θέσετε τον εκτυπωτή σε τρόπο λειτουργίας χαμηλής ισχύος, εξοικονόμησης ενέργειας, μετά από ορισμένο διάστημα αδράνειας. Για να χρησιμοποιήσετε τον εκτυπωτή αφότου έχει απενεργοποιηθεί αυτόματα, πατήστε το κουμπί ρεύματος ή το κουμπί ενεργοποίησης.


Πληκτρολογήστε τη διαδρομή και το όνομα του μετρικού αρχείου γραμματοσειρών. Αυτό το πρόγραμμα εγκατάστασης γραμματοσειρών υποστηρίζει αρχεία .pfm και .pcm.


Επιλέξτε Ενεργοποίηση ώστε η καρτέλα Συντομεύσεις εκτύπωσης να είναι διαθέσιμη προς χρήση. Η καρτέλα Συντομεύσεις εκτύπωσης διευκολύνει τη ρύθμιση των επιλογών εκτύπωσης για τα έγγραφα που θέλετε να εκτυπώσετε.


Το JPEG Passthrough έχει τις ακόλουθες επιλογές:

•	Disable (Απενεργοποιημένη): Οι εικόνες που στέλνονται ως JPEG τυπώνονται ως bitmap, με αποτέλεσμα την ταχύτερη εκτύπωσή τους.

•	Enable (Ενεργοποιημένη): Οι εικόνες που στέλνονται ως JPEG τυπώνονται ως JPEG (JPEG passthrough).

•	Auto (Αυτόματη): Ανιχνεύει τον τύπο της σύνδεσης του εκτυπωτή και είτε απενεργοποιεί τη δυνατότητα JPEG passthrough για τις συνδέσεις δικτύου (TCP/IP) είτε ενεργοποιεί τη δυνατότητα JPEG passthrough για συνδέσεις παράλληλες (LPT), DOT4 και USB.


Εμφανίζει ειδοποιήσεις για μηνύματα προειδοποίησης του εκτυπωτή και αναντιστοιχία μεταξύ των ρυθμίσεων των εργασιών εκτύπωσης και του προγράμματος οδήγησης.


Βεβαιωθείτε ότι οι κεφαλές εκτύπωσης που εμφανίζονται εδώ είναι αυτές που έχουν τοποθετηθεί στον εκτυπωτή.


Όταν είναι ενεργοποιημένη, αυτή η επιλογή προβάλλει ένα μικρό παράθυρο ειδοποίησης κατάστασης στην κάτω δεξιά γωνία της οθόνης. Αυτό το παράθυρο είναι ορατό κατά την εκτύπωση ενός εγγράφου ή κατά την προβολή των ρυθμίσεων του προγράμματος οδήγησης εκτυπωτή. Παρέχει πληροφορίες σχετικά με την κατάσταση του εγγράφου που εκτυπώνεται καθώς και πληροφορίες σχετικά με τον εκτυπωτή, συμπεριλαμβανομένης της τρέχουσας κατάστασης των αναλωσίμων του εκτυπωτή.